**Zápisnica zo zasadnutia Rady rodičov**

**Základnej školy, Spojová 14, Banská Bystrica, IČO: 35 677 783**

(ďalej aj ako ,,zasadnutie“)

Dátum, čas konania: 09.06.2022, 16:30 hod.

Miesto konania: školská čitáreň Základnej školy, Spojová 14, Banská Bystrica

Prítomní: podľa prezenčnej listiny

***Program :***

1. Privítanie
2. Návrh organizácie školského roka 2022/2023
3. Prehľad čerpania finančných prostriedkov v šk. roku 2021/2022
4. Diskusia
5. Záver stretnutia

**K bodu 1**

**Privítanie**

V úvode zasadnutia Rady rodičov privítala riaditeľka školy, Mgr. Šárka Kováčová, rodičov zúčastnených na zasadnutí. Zasadnutie otvorila Mgr. Šárka Kováčová, riaditeľka školy.

**K bodu 2**

**Návrh organizácie školského roka 2022/2023**

Mgr. Šárka Kováčová, riaditeľka školy oboznámila prítomných o tom, že na Základnú školu Spojová 14, Banská Bystrica sa zapísalo 144 detí, pričom prijatých do prvého ročníka je 100 detí a budú rozdelené do štyroch tried. Kapacita školy je naplnená v maximálnej miere, preto škola nebude v priebehu školského roka prijímať žiakov z iných škol, či obvodov.

Počty žiakov

|  | **Počet tried:** | **Počet žiakov:** |
| --- | --- | --- |
| **I. stupeň** | 16 | 390 |
| **II. stupeň** | 20 | 460 |
| **spolu** | 36 | 850 |
| **ŠKD** | 15 oddelení | 361 |

V súčasnosti je v školskom klube detí 13 oddelení a keďže sa prihlásilo na budúci školský rok 361 detí, došlo k navýšeniu na 15 oddelení, čo je spojené aj s navýšením počtu zamestnancov.

Zamestnanci

|  |  |
| --- | --- |
| **Pedagogický pracovníci** | 68 |
| **Odborný zamestnanec** | 1 |
| **Nepedagogický pracovníci** | 22 |
| **Spolu** | 91 |

**Vedenie školy:**

Riaditeľka školy: Mgr. Šárka Kováčová

Štat. zás., zást. pre prírodné vedy: PaedDr. Eva Ondrušová

Zástupca pre jazyk a komunikaciu: PaedDr. Milan Bornay

Zástupca pre spoločenské vedy: PaedDr. Ľubica Tomková

Vedúca ŠKD: Mgr. Jana Körtvélyesiová

Zástupcovia odborne a zodpovedne zastupujú školu, vedia sa zastúpiť aj navzájom a ich tímová práca je na vysokej úrovni.

Učitelia, ktorí sú aktuálne triednymi učiteľmi tried v prvom ročníku, pokračujú so svojimi triedami aj do druhého ročníka. V treťom a štvrtom ročníku dochádza k zmene triednych učiteľov, s výnimkou 3.C triedy, v ktorej zostáva ako triedna učiteľka p. Mgr. Michaela Imrichová. K zmenám triednych učiteľov dochádza najmä preto, že deťom nemusí vyhovovať osobnosť učiteľa a naopak.

**I. stupeň**

1. ročník: 1.A Mgr. Trnková

1.B Mgr. Kalmanová

1.C Mgr. Kuníková

1.D Mgr. Škulcová

2. ročník: 2.A Mgr. Majerčiaková

2.B Mgr. Plavcová

2.C Mgr. Romanovský

2.D Mgr. Tomuňáková

3. ročník: 3.A PaedDr. Vincová

3.B Mgr. Sekerešová

3.C Mgr. Imrichová

3.D Mgr. Potančoková

4. ročník: 4.A Mgr. Majling

4.B Mgr. Žilinská

4.C Mgr. Magicová

4.D Mgr. Vigašová

**II. stupeň**

5. ročník: 5.A Mgr. Bornay

5.B PaedDr. Orságová

5.C Mgr. Birmonová

5.D Mgr. Juríčková

6. ročník: 6.A Mgr. Debnáriková

6.B Mgr. Žilovcová

6.C Mgr. Kováčová B.

6.D Mgr. Úradníková

6.E Mgr. Gabčo

7. ročník: 7.A Mgr. Slávik

7.B Mgr. Vincová

7.C Mgr. Koctúr

7.D PaedDr. Kulfasová

8. ročník: 8.A Mgr. Krajanová

8.B Mgr. Mihalíková

8.C Mgr. Kubaská

8.D Mgr. Niklová

9. ročník: 9.A PhDr. Slamová

9.B PaedDr. Balážová

9.C Mgr. Luptáková

Netr. pg.: PhDr. Bačíková, Mgr. Čellárová, Mgr. Lupták, Mgr. Vojačková PhD, Mgr. Polonec, Mgr. Úradníková, Mgr. Blahová, Mgr. Eperješiová, Mgr. Kubovičová, Mgr. Štang, Mgr. Rapák.

Nový učitelia Mgr. Rapák, Mgr. Štang, Mgr. Kubovičová úspešne ukončili adaptačné obdobie a budú pokračovať v škole.

ŠKD:

1.odd. Mgr. Körtvélyesiová

2.odd. Mgr. Peniaková

3.odd. p. Čekanová

4.odd. p. Sobotová

5.odd. p. Daňová

6.odd. Mgr. Petrovičová

7.odd. Mgr. Žilková

8.odd. Mgr. Gombalová

9.odd. Bc. Haverlová

10.odd. Bc. Ďurica

11.odd. Mgr. Krchmanová

12.odd.

13.odd.

14.odd.

15.odd.

Asistenti: Mgr. Dvorská

Školský psychológ: Mgr. Macejáková

Na škole sú voľné pracovné miesta:

- 4. miesta vychovávateľ ŠKD

- 2. miesta asistent pedagóga

**K bodu 3**

**Prehľad čerpania finančných prostriedkov v šk. roku 2021/2022**

Riaditeľka školy poďakovala za pomoc s projektom EDUGA p. Mgr. Imrichovej a p. Mgr. Körtvélyesiovej, ktoré naplánovali v priestore, kde sú lipy, altánok. Keďže sa zistilo, že sú tam poškodenia, tak sa najskôr pustili do úprav, ktoré realizovali žiaci.

Bolo uskutočnených niekoľko opráv v areály školy: položená dlažba, osadená brána, a teda je možný už prechod školníka ku kompotovisku, vymenené kanálne poklopy. Boli vyrobené vyvýšené záhony, ktoré boli osadené do štrku. Každý ročník má jeden vyvýšený záhon, do ktorého si žiaci zasadili semiačka a sadenice zeleniny a ktoré sa starajú.

Ako už bolo spomínané, plánuje sa vybudovať altánok v rámci projektu EDUGA, formou obstarávania už bola vybratá firma na jeho výstavbu. Deti radi vychádzajú do exteriérovej časti školy, aj z tohto dôvodu sme sa pustili do uvedeného projektu.

**Plán úprav, rekonštrukcie budovy školy:**

- Rekonštrukcia fasády budovy /havária zriaďovateľ, MŠVVaŠ SR, prípadne iné projekty /

- Realizácia projektu IROP – jún- júl 2022

- Rekonštrukcia tried 2.etapa

Fasáda budovy školy je v zlom stave, najmä izolácia a následne fasáda. Do 07.07.2022 bude prebiehať výzva fondu premiéra, do ktorého sa škola chce prihlásiť. Stav havárií školy bol predložený aj zriaďovateľovi, pričom suma je vyčíslena na sumu cca 300.000 EUR.

Aké výzvy prichádzajú, na tie sa škola snaží reagovať.

V rámci rekonštrukcie je naplánovaná prerábka šestich tried, nielen stavebne, ale aj novým nábytkom. Rekonštrukcia by sa mala týkať slovenčinárskej chodby, kde by si triedy zaslúžili rekonštrukciu. Táto by sa mala realizovať počas školských prázdnin.

**Ocenenie žiakov 9. ročníka:**

Mgr. Šárka Kováčová uviedla, že ich priviedla k tomu myšlienka, že keď deti prežijú 9 rokov na škole a sú aktívne od prvého ročníka, zaslúžili by si za svoju činnosť nejaké ocenenie.

Kritériami na výber žiakov do užšieho výberu adeptov na ocenenie boli:

* Dlhoročná reprezentácia školy v olympiádach a súťažiach.
* Dlhoročná aktívna práca v žiackom parlamente.
* Aktívna spolupráca pri tvorbe a organizácií školských a iných kultúrnych programov.
* Aktívna práca na projektoch, plnenie úloh v rôznych projektoch.

Ocenením pre tento školský rok je:

* v dňoch 9.-10. jún 2022 výlet do Brna
* Cena na 1 osobu je 150 EUR
* Cena pre 10 osôb je 1.500 EUR.

Žiakov navrhovala pedagogická rada. Škola sa im za ich činnosť poďakovala, pričom nemuseli byť jednotkári, ak boli aktívni. Je to zamerané nielen na výsledky vzdelávania, ale aj aktivity žiakov. Aj ostatní aktívni žiaci budú ocenení hmotnými cenami.

Nominovaných bolo 15 žiakov. Pedagogická rada schválila ocenenie vo forme výletu pre 8 žiakov. Finančné prostriedky boli čerpané z rady školy 2021/2022.

Rodičom bola predostrená aj žiadosť o financovanie tohto návrhu na oceňovanie žiakov aj prostredníctvom poukázania 2% z daní.

V tomto roku sa od rodičov nežiadali ani finančné prostriedky na exkurzie žiakov, nakoľko tieto boli pokryté zo zberu papiera.

Momentálne prebieha škola v prírode. Zúčastnil sa jej aj umelec, ktorý robil na hrnčiarskom kruhu. Deti mali príležitosť si vyrobiť hrnček.

Do budúcna sa plánujú pobytové lyžiarske výcviky. Aj žiaci 4. ročníka boli na plaveckom výcviku.

Dňa 15.06.2022 bude riaditeľské voľno z dôvodu, že nadpolovičný počet pedagogických pracovníkov sa zúčastní na proteste. Nedostatočné ohodnotenie učiteľov sa prejavuje aj na výberových konaniach na miesto učiteľa. Za takýchto podmienok je náročné vybrať nových kolegov.

Riaditeľka školy vyzdvihla skutočnosť, že kolegovia sa poctivo pripravujú na hodiny a nedovolia si prísť nepripravení.

Plánuje sa aj letný pobytový tábor. V školskej telocvični bude realizovaný aj letný tanečný tábor - Laci Strike.

Práve prebieha EYOF Banská Bystrica 2022. Žiaci 8. ročníka sú v tomto projekte veľmi aktívni. Vytvorili spoluprácu s Azerbajdžanom.

**K bodu 4**

**Diskusia**

V diskusii bol priestor na kladenie otázok, prípadne reakciám k prejednávaným bodom programu zasadnutia.

Zo strany rodičov bola predostrená otázka ohľadne Jazykovej školy SPEAK a jej ďalšej spolupráce so školou v budúcom školskom roku pri realizácii krúžkov v priestoroch školy.

S jazykovou školou SPEAK mala škola dlhoročnú spoluprácu a prenajímala jej miestnosť na výučbu cudzích jazykov, avšak tento rok došlo k rozhodnutiu o ukončení spolupráce po komplikáciách spôsobených v období prijatých obmedzení v súvislosti s pandémiou COVID 19, kedy škola nemohla urobiť výnimku a spájať deti z rôznych tried na krúžok organizovaný Jazykovou školou SPEAK. Škola za vzniknutú situáciu ohľadne nerealizovania výučby v priestoroch školy nezodpovedala, resp. škola len prenajímala miestnosť, avšak nemohla spájať žiakov z rôznych tried z dôvodu obmedzenia šírenia vírusu, napriek tomu bola zo strany niektorých rodičov braná na zodpovednosť.

V rámci diskusie bola rodičom položená aj otázka, či financie vo výške cca 26.000 EUR by mohli byť použité na rekonštrukciu školy, na čo rodičia reagovali kladne a odsúhlasili použitie finančných prostriedkov na rekonštrukciu školy.

**K bodu 5**

**Záver stretnutia**

Mgr. Šárka Kováčová, riaditeľka školy sa poďakovala zúčastnením rodičom za účasť na zasadnutí a o 17:30 hod. ukončila stretnutie.

Zápisnicu spísala: JUDr. Petra Kanianska